Γ.Σ. Πανναυπλιακός Ηρακλής

Ο **Πανναυπλιακός Ηρακλής** είναι ελληνικό ποδοσφαιρικό σωματείο το οποίο εδρεύει στο Ναύπλιο και ιδρύθηκε το 1924. Τα χρώματα του είναι το κόκκινο και το λευκό. Χρησιμοποιεί ως λογότυπο το κανόνι. Την περίοδο 1994–1996 αγωνιζόταν στα επαγγελματικά πρωταθλήματα με την επωνυμία «**[[Ποδοσφαιρική Ανώνυμη Εταιρεία]] Γυμναστικός Σύλλογος Πανναυπλιακός – Ηρακλής**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] Γ.Σ. Πανναυπλιακός – Ηρακλής**». Επίσημη αγωνιστική έδρα του αποτελεί το Δημοτικό Στάδιο Ναυπλίου το οποίο έχει χωρητικότητα 2.000 θέσεων.

## Ιστορία
### Γ.Σ. Πανναυπλιακός (1924–1955)
Ιδρύθηκε το 1924 ως «**Πανναυπλιακός Γυμναστικός Σύλλογος**». 

### Γ.Σ. Πανναυπλιακός Ηρακλής (1955–2011)
Το 1955 συγχωνεύτηκε με τον Γ.Σ. Ηρακλής Πρόνοιας (ο οποίος ιδρύθηκε το 1929) και μετονομάστηκε σε «**Γυμναστικός Σύλλογος Πανναυπλιακός Ηρακλής**». Πριν από τη συγχώνευση του 1955, οι 2 σύλλογοι είχαν συγχωνευθεί και το 1932. 

Το 1969 κερδίζει τον ιστορικό προβιβασμό στη Β΄ Εθνική Κατηγορία, στην οποία αγωνιζόταν συνεχώς από τη σεζόν 1969–1970 μέχρι τη σεζόν 1973–1974. Τις σεζόν 1977–1978, 1980–1981 και 1981–1982 αγωνιζόταν στην Εθνική Ερασιτεχνική Κατηγορία η οποία αποτελούσε το τρίτη τη τάξει πρωτάθλημα. Τη σεζόν 1982–1983 αναδείχθηκε πρωταθλητής του 4ου ομίλου της νεοσύστατης τότε Εθνικής Ερασιτεχνικής Κατηγορίας, η οποία αποτελούσε το τέταρτο τη τάξει πρωτάθλημα, τη μετέπειτα Δ΄ Εθνική Κατηγορία και κέρδισε τον προβιβασμό στην Γ΄ Εθνική Κατηγορία, στην οποία αγωνιζόταν συνεχώς μέχρι τη σεζόν 1987–1988. 
[thumb|200x200px|Από το [Παλαμήδι άποψη του Δημοτικού Σταδίου Ναυπλίου, αγωνιστική έδρα του Πανναυπλιακού.]]
Τη σεζόν 1990–1991 αναδείχθηκε πρωταθλητής του 8ου ομίλου της Δ΄ Εθνικής Κατηγορίας, και κέρδισε τον προβιβασμό στην Γ΄ Εθνική Κατηγορία όπου αγωνιζόταν από τη σεζόν 1991–1992 μέχρι τη σεζόν 1995–1996. Τη σεζόν 1996–1997 γνώρισε τον υποβιβασμό από την Δ΄ Εθνική Κατηγορία στο Πρωτάθλημα Ε.Π.Σ. Αργολίδας για πρώτη φορά μετά το 1980 και ύστερα από 17 χρόνια συνεχής παρουσίας στα εθνικά πρωταθλήματα. Τα επόμενα χρόνια αγωνιζόταν κυρίως στο Πρωτάθλημα Ε.Π.Σ. Αργολίδας με εξαίρεση τις σεζόν 1998–1999 και 2002–2003 όταν αγωνιζόταν στην Δ΄ Εθνική Κατηγορία. Τη σεζόν 2007–2008 κατέκτησε το Πρωτάθλημα Ε.Π.Σ. Αργολίδας και τον προβιβασμό στην Δ΄ Εθνική Κατηγορία.  

### Πανναυπλιακός 2011–Ένωση Μιδέας (2011–2017)
Το καλοκαίρι του 2011 η Ε.Π.Ο. ενέκρινε τη συνεργασία του Πανναυπλιακού με την Ένωση Μιδέας, η οποία έγινε πάνω στο καταστατικό της Ένωσης Μιδέας. Ο σκοπός της συνεργασίας αυτής ήταν η επιστροφή του Πανναυπλιακού στα εθνικά πρωταθλήματα, καθώς είχε υποβιβαστεί από την Δ΄ Εθνική Κατηγορία 2010–2011. Οι 2 ομάδες, που προέκυψαν από τη συνεργασία αυτή, ήταν ο **Πανναυπλιακός 2011–Ένωση Μιδέας** (πάνω στον αριθμό μητρώου Ε.Π.Ο. της Ένωσης Μιδέας, δηλαδή του Ατρομήτου Παναριτίου), ο οποίος συμμετείχε στην Δ΄ Εθνική Κατηγορία 2011–2012, και ο Ατρόμητος Παναριτίου Ναυπλίου (πάνω στον αριθμό μητρώου Ε.Π.Ο. του Γ.Σ. Πανναυπλιακός Ηρακλής) ο οποίος συμμετείχε στο Πρωτάθλημα Ε.Π.Σ. Αργολίδας. Ως χρώματα ορίστηκαν το κόκκινο, το λευκό και το πράσινο, ως λογότυπο ορίστηκε το κανόνι, και ως αγωνιστική έδρα του ορίστηκε το Δημοτικό Στάδιο Ναυπλίου. 

Τη σεζόν 2011–2012 κατέκτησε το Super Cup Ε.Π.Σ. Αργολίδας. Τη σεζόν 2012–2013 προβιβάστηκε από την Δ΄ Εθνική Κατηγορία 2012–2013 στην Γ΄ Εθνική Κατηγορία 2013–2014, Ωστόσο, τη σεζόν 2013–2014 υποβιβάστηκε από την Γ΄ Εθνική Κατηγορία 2013–2014 στο Πρωτάθλημα Ε.Π.Σ. Αργολίδας. Τη σεζόν 2016–2017 υποβιβάστηκε από την Α1 Κατηγορία Ε.Π.Σ. Αργολίδας 2016–2017 στην Α2 Κατηγορία Ε.Π.Σ. Αργολίδας 2017–2018. 

### Α.Σ. Πανναυπλιακός Ηρακλής Πρόνοιας 1924 (2017–2020)
Το καλοκαίρι του 2017 ο Πανναυπλιακός 2011–Ένωση Μιδέας μετονομάστηκε σε «**Αθλητικός Σύλλογος Πανναυπλιακός Ηρακλής Πρόνοιας 1924**» (πάνω στον αριθμό μητρώου Ε.Π.Ο. του Πανναυπλιακού 2011–Ένωση Μιδέας, δηλαδή της Ένωσης Μιδέας και κατά επέκταση του Ατρομήτου Παναριτίου). 

### Πανναυπλιακός 2017 (2020–2024)
Το καλοκαίρι του 2020 ο Α.Σ. Πανναυπλιακός Ηρακλής Πρόνοιας 1924 απορροφήθηκε από τον Π.Σ. Ναύπλιο 2017, ο οποίος αγωνιζόταν στην Γ΄ Εθνική Κατηγορία, με σκοπό την επιστροφή του Πανναυπλιακού στα εθνικά πρωταθλήματα. Το αποτέλεσμα της απορρόφησης αυτής ήταν η μετονομασία του Π.Σ. Ναύπλιο 2017 σε «**Πανναυπλιακός 2017**» (πάνω στον αριθμό μητρώου Ε.Π.Ο. του Π.Σ. Ναύπλιο 2017, δηλαδή του Αρκαδίου Αρκαδικού) έχοντας ως χρώματα το κόκκινο και το λευκό, και έχοντας ως λογότυπο το κανόνι. Την αγωνιστική περίοδο 2023–2024 κατέκτησε το Πρωτάθλημα Ε.Π.Σ. Αργολίδας και συμμετείχε στα μπαράζ ανόδου στα οποία, αν και αγωνιστικά απέτυχε να προβιβαστεί, τελικά κέρδισε τον προβιβασμό στην Γ΄ Εθνική Κατηγορία 2024–2025, καλύπτοντας μία από τις αρκετές κενές θέσεις οι οποίες προέκυψαν.

### Πανναυπλιακός Ηρακλής (2024–Σήμερα)
Το 2024 ο Πανναυπλιακός 2017 μετονομάστηκε σε «**Πανναυπλιακός Ηρακλής**» (πάνω στον αριθμό μητρώου Ε.Π.Ο. του Πανναυπλιακού 2017, δηλαδή του Π.Σ. Ναύπλιο 2017 και κατά επέκταση του Αρκαδίου Αρκαδικού) έχοντας ως χρώματα το κόκκινο και το λευκό, και έχοντας ως λογότυπο το κανόνι. Την αγωνιστική περίοδο 2024–2025 αγωνιζόταν στην Γ΄ Εθνική Κατηγορία 2024–2025, καταλαμβάνοντας την προτελευταία θέση, με αποτέλεσμα να υποβιβαστεί στο Πρωτάθλημα Ε.Π.Σ. Αργολίδας.

## Τίτλοι
* 10 Πρωταθλήματα Ε.Π.Σ. Αργολίδας: 1966, 1968, 1969, 1975, 1977, 1980, 1998, 2002, 2008, 2024
* 11 Κύπελλα Ε.Π.Σ. Αργολίδας: 1975, 1977, 1979, 1982, 1989, 1990, 1991, 1998, 2001, 2009, 2012
* 1 Super Cup Ε.Π.Σ. Αργολίδας: 2011
* 2 Πρωταθλήματα Ε.Π.Σ. Αργολιδοκορινθίας: 1958, 1960

## Παραπομπές


## Εξωτερικοί σύνδεσμοι
* Ο Πανναυπλιακός Ηρακλής στην Ε.Π.Σ. Αργολίδας

*
Κατηγορία:Αθλητικοί σύλλογοι Αργολίδος
Κατηγορία:Ιδρύσεις αθλητικών συλλόγων το 1955
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1955